CELEX: 32022D0679
Language: sk
Date: 2022-01-19 00:00:00
Title: Vykonávacie rozhodnutie Komisie (EÚ) 2022/679 z 19. januára 2022, ktorým sa podľa smernice Európskeho parlamentu a Rady (EÚ) 2020/2184 vytvára zoznam sledovaných látok a zlúčenín, ktoré vzbudzujú obavy v súvislosti s vodou určenou na ľudskú spotrebu [oznámené pod číslom C(2022) 142] (Text s významom pre EHP)

27.4.2022   
               
               
                  SK
               
               
                  Úradný vestník Európskej únie
               
               
                  L 124/41
               
            
         VYKONÁVACIE ROZHODNUTIE KOMISIE (EÚ) 2022/679
         z 19. januára 2022,
         ktorým sa podľa smernice Európskeho parlamentu a Rady (EÚ) 2020/2184 vytvára zoznam sledovaných látok a zlúčenín, ktoré vzbudzujú obavy v súvislosti s vodou určenou na ľudskú spotrebu
         
            
               [oznámené pod číslom C(2022) 142]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady (EÚ) 2020/2184 zo 16. decembra 2020 o kvalite vody určenej na ľudskú spotrebu (1), a najmä na jej článok 13 ods. 8 prvý pododsek,
         keďže:
         
                     (1)
                  
                  
                     V smernici (EÚ) 2020/2184 sa stanovuje, že sa má vytvoriť zoznam sledovaných látok a zlúčenín, ktoré u verejnosti alebo vedeckej obce vzbudzujú obavy z hľadiska zdravia v súvislosti s vodou určenou na ľudskú spotrebu (ďalej len „zoznam sledovaných látok“). Na zozname sledovaných látok sa má uvádzať odporúčaná hodnota pre každú látku a zlúčeninu, a ak je to potrebné, aj možná metóda analýzy, ktorá neprináša nadmerné náklady.
                  
               
                     (2)
                  
                  
                     V súlade s článkom 13 ods. 8 smernice (EÚ) 2020/2184 sa do prvého zoznamu sledovaných látok majú zaradiť 17-beta-estradiol a nonylfenol vzhľadom na ich vlastnosti endokrinných disruptorov a riziko, ktoré predstavujú pre ľudské zdravie. Na základe najnovších odporúčaní Svetovej zdravotníckej organizácie týkajúcich sa parametrov pitnej vody (2) by sa v tomto vykonávacom rozhodnutí mali stanoviť odporúčané hodnoty 300 ng/l pre nonylfenol a 1 ng/l pre 17-beta-estradiol.
                  
               
                     (3)
                  
                  
                     Limity kvantifikácie vymedzené v smernici Komisie 2009/90/ES (3) sú stanovené pre 17-beta-estradiol a nonylfenol, aby bolo možné merať odporúčané hodnoty s prijateľnou precíznosťou tak, aby to nespôsobilo prílišné zvyšovanie nákladov.
                  
               
                     (4)
                  
                  
                     Opatrenia stanovené v tomto rozhodnutí sú v súlade so stanoviskom výboru uvedeného v článku 22 ods. 1 smernice (EÚ) 2020/2184,
                  
               PRIJALA TOTO ROZHODNUTIE:
         
            Článok 1
            Zoznam sledovaných látok a zlúčenín, ktoré vzbudzujú obavy v súvislosti s vodou určenou na ľudskú spotrebu, uvedený v článku 13 ods. 8 smernice (EÚ) 2020/2184 je uvedený v prílohe k tomuto rozhodnutiu.
         
         
            Článok 2
            Toto rozhodnutie je určené členským štátom.
         
         
            V Bruseli 19. januára 2022
            
               
                  Za Komisiu
               
               Virginijus SINKEVIČIUS
               
                  člen Komisie
               
            
         
         
            (1)  Ú. v. EÚ L 435, 23.12.2020, s. 1.
         
            (2)  Odporúčania Svetovej zdravotníckej organizácie z 11. septembra 2017 s názvom Projekt spolupráce zameraný na parametre pitnej vody ako podpora pre preskúmanie prílohy I k smernici Rady 98/83/ES o kvalite vody určenej na ľudskú spotrebu (smernica o pitnej vode) – https://ec.europa.eu/environment/water/water-drink/pdf/WHO_parameter_report.pdf.
         
            (3)  Smernica Komisie 2009/90/ES z 31. júla 2009, ktorou sa v súlade so smernicou Európskeho parlamentu a Rady 2000/60/ES ustanovujú technické špecifikácie pre chemickú analýzu a sledovanie stavu vôd (Ú. v. EÚ L 201, 1.8.2009, s. 36).
      
      
         
            PRÍLOHA
            ZOZNAM SLEDOVANÝCH LÁTOK A ZLÚČENÍN, KTORĚ VZBUDZUJÚ OBAVY V SÚVISLOSTI S VODOU URČENOU NA ĽUDSKÚ SPOTREBU
            
                        
                           Názov látky/skupiny látok alebo zlúčeniny/skupiny zlúčenín
                        
                     
                     
                        
                           Číslo CAS
                        
                     
                     
                        
                           Číslo EÚ
                        
                     
                     
                        
                           Odporúčaná hodnota (ng/L)
                        
                     
                     
                        
                           Limit kvantifikácie
                            (1)
                           (ng/l)
                        
                     
                     
                        
                           Možná metóda analýzy
                        
                     
                  
                        17-beta-estradiol
                     
                     
                        50-28-2
                     
                     
                        200-023-8
                     
                     
                        1 
                     
                     
                        ≤ 1 
                     
                     
                        –
                     
                  
                        nonylfenol (2)
                        
                     
                     
                        84852-15-3
                     
                     
                        284-325-5
                     
                     
                        300 
                     
                     
                        ≤ 300 
                     
                     
                        EN ISO 18857-2
                     
                  
               (1)  Limit kvantifikácie v zmysle vymedzenia pojmu v článku 2 bode 2 smernice 2009/90/ES.
            
               (2)  Tieto látky boli predtým identifikované ako CAS 25154-52-3 a 104-40-5.+